|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| OVLAŠTENI PREDSTAVNICI NARUČITELJA |
| KLASA: 030-02/17-01/28 |
| URBROJ: 2142-02-03/5-17-1 |
| Punat, 19. prosinca 2017. godine |

## POZIV

## na dostavu ponuda za pružanje usluga izrade elaborata procjene tržišne vrijednosti nekretnina na području Općine Punat

Predmet Poziva je pružanje usluga izrade elaborata procjene tržišne vrijednosti nekretnina na području Općine Punat. Svrha poziva je dobivanje najboljeg i najpovoljnijeg ponuditelja za potrebe izvršenja nabave.

Procijenjena vrijednost nabave je 36.000,00 kn + PDV. Ponuđena cijena mora biti nepromjenjiva tijekom izvršenja ugovora. Usluga će se vršiti godinu dana od dana sklapanja ugovora. Rok za izvršenje pojedinačne usluge je najviše 7 dana od dana narudžbe usluge. Obračun pruženih usluga vršiti će se do 5. dana u mjesecu za prethodni mjesec. Plaćanje će se vršiti bez predujma, gotovinski, kompenzacijom ili cesijom po izvršenju usluge i to prema ispostavljenom računu u roku do 30 dana od dana primitka računa za izvršenu uslugu.

Ponuda mora sadržavati najmanje:

1. Popunjeni, potpisani i pečatom ovjereni obrazac „Ponudbeni list“ - naziv (ime i prezime) i adresu ponuditelja, OIB, telefonski broj odgovorne osobe ponuditelja, ukupna cijena ponude (izražena bez PDV-a i s PDV-om) – prilog 1. Poziva
2. Izvadak iz sudskog, obrtnog, strukovnog ili drugog odgovarajućeg registra države sjedišta kojim ponuditelj dokazuje da je registriran za obavljanje djelatnosti koja je predmet ovog poziva, odnosno da je upisan u sudski, obrtni, strukovni ili drugi odgovarajući registar države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. Izvod ili izjava ne smiju biti stariji od šest mjeseci računajući od dana zaprimanja poziva za dostavu ponuda,
3. Potvrdu porezne uprave o nepostojanju duga s osnove dospjelih poreznih obveza i obveza za mirovinsko i zdravstveno osiguranje (ne smije biti starija od tri mjeseca računajući do dana zaprimanja poziva za dostavu ponuda),

*Svi dokumenti mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.*

. S obzirom da poziv sadrži pružanje usluge izrade različitih elaborata procjene vrijednosti nekretnina, cijena ponude utvrditi će se aritmetičkom sredinom ponuđenih cijena. Elaborati procjene vrijednosti nekretnina i uputa za utvrđivanje aritmetičke sredine ponuđenih cijena su navedene u ponudbenom listu. Ponuditelj je obvezan ponuditi izradu svih navedenih elaborata procjene vrijednosti nekretnina.

Najpovoljnija ponuda je ona koja ostvari najveći broj bodova sukladno kriterijima u nastavku:

1. Najniža aritmetička sredina cijene ponuđenih usluga (maksimalno 85 od ukupno 100 bodova)

|  |  |
| --- | --- |
| **Aritmetička sredina cijene ponuđenih usluga (bez PDV-a)** | **Bodovi** |
| < 3.000,00 kn | 85 |
| 3.000,00 kn – 3.500,00 kn | 80 |
| 3.500,00 kn – 4.000,00 kn | 75 |
| 4.000,00 – 4.500,00 kn | 70 |
| > 4.500,00 kn | 65 |

2. Specifično iskustvo ključnog stručnjaka - broj izrađenih elaborata procjene vrijednosti nekretnina (maksimalno 15 od ukupno 100 bodova)

U svrhu dokazivanja iskustva ključnog stručnjaka prema postavljenom kriteriju za odabir najpovoljnije ponude, Ponuditelj prilaže životopis ključnog stručnjaka iz kojeg mora biti vidljiv kriterij koji se boduje.

|  |  |
| --- | --- |
| **Broj izrađenih elaborata procjene nekretnina** | **Bodovi** |
| 15 i više | 15 |
| 8-14 | 10 |
| 1-7 | 5 |

U slučaju da dva ili više ponuditelja imaju jednaki broj ukupno ostvarenih bodova odabrati će se ponuda sa najnižom ponuđenom cijenom izvođenja radova.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, ona se izrađuje u dva ili više dijelova.

Ponuda se uvezuje na način da se onemogući naknadno vađenje ili umetanje listova (npr. jamstvenikom – vrpcom čija su oba kraja na posljednjoj strani pričvršćena naljepnicom preko koje je otisnut pečat ponuditelja na način da isti obuhvaća dio posljednje strane ponude i dio pričvršćene naljepnice).

Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Sve ponude koje naručitelj primi nakon isteka roka za podnošenje ponuda označit će se kao zakašnjelo pristigle i biti će neotvorene vraćene ponuditelju.

Ponude se predaju neposredno na urudžbeni zapisnik naručitelja ili putem pošte preporučenom poštanskom pošiljkom na adresu naručitelja, u zatvorenoj omotnici na kojoj je naziv i adresa naručitelja te naziv i adresa ponuditelja. Na vanjskom omotu mora biti adresa i oznaka sljedećeg sadržaja:

**OPĆINA PUNAT**

**Novi put 2**

**51521 Punat**

**„PONUDA: PROCJENE NEKRETNINA“**

**Ponuda bez obzira na način dostave mora biti dostavljena naručitelju najkasnije do 27. prosinca 2017. godine do 12:00 sati.**

Naručitelj zadržava pravo ne odabrati niti jednu ponudu.

Za sve informacije slobodno kontaktirajte g. Daniela Strčića na tel. 051/855-689 ili [daniel.strcic@punat.hr](mailto:daniel.strcic@punat.hr)

Srdačan pozdrav,

VODITELJ OVLAŠTENIH

PREDSTAVNIKA NARUČITELJA

Nataša Kleković, dipl. iur.

*Prilog 1.*

**PONUDBENI LIST**

Broj ponude: **\_\_\_\_\_\_\_\_\_\_\_\_\_\_\_\_** Datum ponude: **\_\_\_\_\_\_\_\_\_\_\_\_\_\_\_\_**

**Naručitelj: Općina Punat**

Adresa: Novi put 2, 51521 Punat

OIB: 59398328383

**Podaci o ponuditelju:**

|  |  |  |  |  |  |
| --- | --- | --- | --- | --- | --- |
| Naziv ponuditelja | | |  | | |
| OIB |  | | IBAN |  | |
| Gospodarski subjekt je u sustavu PDV-a (zaokružiti) | | | | DA NE | |
| Adresa za dostavu pošte | | |  | | |
| Adresa e-pošte | | |  | | |
| Broj telefona | | |  | Broj faksa |  |
| Ime, prezime i funkcija ovlaštene osobe/a za potpisivanje ugovora | |  | | | |
| Kontakt osoba ponuditelja | |  | | | |

**1. Cijena usluga:**

1.1. izrada elaborata procjene vrijednosti nekretnina za čestice koje su namijenjene za formiranje veće parcele ili okućnice

\_\_\_\_\_\_\_\_\_\_\_\_\_\_\_\_\_\_\_\_\_\_ kuna + PDV

1.2. izrada elaborata procjene vrijednosti nekretnina za čestice koje su dovoljne površine za izgradnju stambene ili poslovne građevine, površine zemljišta do 1.000 m2

\_\_\_\_\_\_\_\_\_\_\_\_\_\_\_\_\_\_\_\_\_\_ kuna + PDV

1.3. izrada elaborata procjene vrijednosti nekretnina za čestice koje su dovoljne površine za izgradnju stambene ili poslovne građevine, površine zemljišta veće od 1.000 m2

\_\_\_\_\_\_\_\_\_\_\_\_\_\_\_\_\_\_\_\_\_\_ kuna + PDV

1.4. izrada elaborata procjene vrijednosti nekretnina za građevine stambene ili poslovne namjene brutto površine do 300 m2

\_\_\_\_\_\_\_\_\_\_\_\_\_\_\_\_\_\_\_\_\_\_ kuna + PDV

**Aritmetička sredina ponuđenih cijena** iznosi **\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kuna + PDV**

*(zbroj ponuđenih cijena po uslugama podijeljen sa brojem 4)*

1. **Broj izrađenih elaborata procjene nekretnina: \_\_\_\_\_\_\_\_\_\_\_\_\_**

**Rok valjanosti ponude:** 30 (trideset) dana od dana isteka roka za dostavu ponuda.

Za ponuditelja:

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)